hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky tt ky ky mr ky ky ky ky ky ky ky ky ky ky ky ru ky ky ky ky ky ky ky ky ce ky ru ky ky ru ky ru ky ru ky ru ky ru ky ru ky ru ky ky ky ru cs ky ky ru ru ky ky bg ky ky ru ru ky ky ky ru ky ru ky ru ky ky ky ru ru ky kk ru ky ru ru ky ru ky tt ru
"Фабула", 15.03.11 - 12-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ар кыл суроого ар кыл жооп…
- Кырсык каш-кабактын ортосунда дегендей, эгер бир кокустук чыгып, качкындар сиздин үйгө келсе, кабыл алууга жана аларды өз каражатыңыз менен багууга даярсызбы?
- Мусулманга мусулман дайым бир тууган болот. Өзүңө каалаган жакшылыкты башка бир мусулман бир тууганыңа кааламайынча, сен толук мусулман эмеccиң дейт. Кайсы бир элде кырсык болсо, ал кырсыкты Кудай Таалам жиберген. Ырас, жараткан жиберген кырсык болгондон кийин, ал элге болгон сыноо. Сыноо баарыбыздын башыбызда бар. Эгер ошондой кырсык болуп, жабыр тарткандар мусулман калкы болсо, биз аларга бир тууган катары сөзсүз түрдө жардам беришибиз керек жана жардам көрсөтүүгө да даярбыз.
- Эгер сизге аябай чоң суммадагы акча сунуш кылышса, талантыңызды сатып, сахнадан кетүүгө даярсызбы?
- Жок. Кудай берген талантымды эч кандай акчага сата албайм. Мага акча эмес, бүтүндөй дүйнөнү тартуу кылышса да ырдан баш тартпайм. Чынында, талант деген акчага сатылбайт. Ал Кудайдын берген белеги. Талантты жалгыз гана жараткан берип, кайра өзү алат экен. Кээ учурларда айрым жетекчилер: "Сен бул жерин минтип ырда"- деп менин ишиме кийлигишкенде, аларга ачуум келип, "Сиз эмне мага үн берип койдуңуз беле? Сиздин менин талантымда кыпындай да салымыңыз жок"- деп кесе жооп берип салам. Байлыкты акча менен баалоо туура эмес. Менин байлыгым - чыгармачылыгым. Мен эч качан сахнаны таштай албайм. Анткени сахна - менин жашоом.
- "Алган эри жарашса, кара катын ак болот"- деген сөздү кандай чечмелейт элеңиз?
Токтобек Асаналиев, КРнын эл артисти:
- Бул макал тегин жерден айтылган эмес. Анткени кыргыз эли сөзгө аябай баа берип, сөз баккан эл болгон. Мунун маанисин мен мындайча түшүндүрөт элем. Бул сөз кыздын кайын журтуна карата айтылган. Эгер кыздын барган жери, алган жолдошу мыкты болсо, жаман кызды да жакшы келин, жакшы жар кыла алат. Тескерисинче, мыкты кызды ажаан аялга айлантып алгандар да жок эмес. Азыркы учурда деле, өткөн доорлордо деле келинин жаман дегендер чыккан. Жогорудагы сөз ушундай адамдарга карата айтылган деген ойдомун.
- Адилетсиздик менен теңсиздиктен көңүлүңүз калып, жан дүйнөңүз ооруган кез болду беле?
Алтынбек Сапаралиев, КРнын эмгек сиңирген артисти:
- Адам баласы жашап турган коомдо теңсиздик, адилетсиздик сыяктуу көрүнүштөр көп эле болот. Бирок ошонун баарын жеңе билиш керек. Адам канчалык турмуштун оорчулугуна баш ийип, моюн сунуп берсе, кыйынчылыктар аны ошончолук курчап алат. Ошол үчүн кандай кырдаал болбосун күчтүү, эрктүү, сабырдуу болуп, андан чыгуунун жолун издөө керек. Мен көп терс нерселерге көңүл бурбайм. Башка түшкөн оорчулуктарды сабырдуулук менен жеңе билем.
- Кандай адам ушак менен алектенет деп ойлойсуз?
- Ушакты колу бош, кыларга иши жок, бирөөнүн жакшылыгын көралбаган, ички дүйнөсү тар адамдар чыгарат деп ойлойм. Кайсы бир философтун: "Өз күчүнө ишенбеген, колунан иш келбеген, ниети кара адамдар ушак менен алектенет"- деп айтканы бар. Менин оюмча да ушундай. Көбүнчө ушак мыкты, иш билги адамдарды ээрчийт. Анткени ушакчылар өзүнөн алдыга озуп кеткен кызматкерлерди көрө алышпайт. Анын кадыр-баркын түшүрүүнүн жолун издеп, ушактай баштайт. Мындай адамдардан кол үзүп гана кутулуу керек. Анткени аларды жеңүү мүмкүн эмес. Алар кайда болбосун суудан кургак чыгышат.
- Убадаңызды аткарбай, жакындарыңызды иренжитип алган учурларыңыз болгонбу?
- Кайсы жакыныма убада берип, катуу таарынтып алганымды эстей албай турам. Бирок сиз айткандай көрүнүштөр болгон. Менимче, ар бир адамда эле болсо керек. "Ойлогон ойду кыстаган турмуш жеңет" дегендей, убаданы аткарууга аракет кыласың, кээде турмуштун мүчүлүштүктөрү ал оюңду жеңип, аткара албай калган учурлар болот. Бирок мен берген убадамды аткарганга аракет кылам. Эгер колумдан келбей турган иш болсо, колумдан келбейт, аткара албайм деп убада бербөөгө тырышам.
- Акыркы жолу качан кайрымдуулук иштерин жасадыңыз эле?
- Акыркы жолу Ош, Жалал-Абад окуяларында чыгармачыл адамдар менен биргеликте Оштогу Филармонияга жана Кыргыз драмтеатрына, Жалал-Абад областынын чыгармачыл адамдарына жардам көрсөткөнбүз. Андан кийин өз алдымча кайрымдуулук иштерин жасай элекмин. Ага шартым жок болуп турат. Бирок жардамга муктаж болгон адамдарга кайрымдуулук көрсөтүү көкүрөгүмдө бар. Учуру келгенде колдон келишинче жардам кылам деген ойдомун.
- Эгер бир миллион сом утуп алсаңыз, бир тыйынын коротпой кайрымдуулук иштерине жумшайт белеңиз?
- Ачыгын айтсам, баарын бермек эмесмин. Бир миллион утуп алсам, кантип эле өзүмө эч нерсе албай, баарын кайрымдуулукка берип салмак элем. Эч ким деле антпесе керек. Анан да мен бай адамдардан эмесмин. Өзүмө керектүүсүн алып, калганын балдар, карылар үйүнө бермекмин.
- Ыңгайсыз абалдан чыгуу максатында калп айткан күндөрүңүз болду беле?
- Кимдир бирөөнүн көңүлүн көтөрүш үчүн калп сүйлөп койгон учурлар болот. Пенде болгондон кийин калптар айтылат. Кээде калп айтып коюуга туура келет. Ошондойдо айтып коем. Калп айтпайм дегенден алысмын. Бул заманда калп сүйлөбөйм деген адамдын өзү калпычы болсо керек.
кыргыз тилиндеги гезит "Форум"
email • архив • редакция
А.Жекшенкуловдун жардамчысы Рашид бир нече жүз миң доллар алганын...
БАКИЕВДЕР ЧАБУУЛУН БАШТАП ТУР
СОТТОРДУ БАШТАН СЫЛАБАЙ "ӨПКӨСҮНӨН КАГЫНТЫШ" КЕРЕК
Эшимканов Куловдун "куралы" болобу?
7-апрелде ок тийип, курман болгон Адыл Өмүрбек уулунун жубайы:
"Көзүн ачып, Ак үй алындыбы деди…"
Пекин олимпиадасынын коло медалынын ээси:
"Телефон чалсам дайым албайт, эркек болгондон кийин сөзүнө турса болмок…"
"Альфа телеком" компаниясынын башкы директорунун милдетин аткаруучу:
"МеgaComду элдик кылуу үчүн акырына чейин турабыз"
"Ар-Намыс" фракциясынын жетекчиси, депутаты:
"Үсөн Кудайбергеновду Р.Акматбаевдин буйругу
Куру кыялдан качан кутулабыз?
Ар кыл суроого ар кыл жооп…
Бакыт эмне экенин кеч түшүндүм…
КРнын эмгек сиңирген ырчысы:
сатып же тааныш салып алган жокмун…"